
          REPUBLIKA HRVATSKA

PRIMORSKO-GORANSKA ŽUPANIJA

Općinski načelnik

KLASA: 604-01/26-01/3
URBROJ: 2170-33-01-26-2
Skrad, 05. studeni 2026. 

                Na temelju članka 12. Odluke o socijalnim stipendijama za učenike i studente prema socijalnim kriterijima („Službene novine Općine Skrad“ broj 8/25 i 8/26, u daljnjem tekstu: Odluka) Općina Skrad, dana 05. studenog 2026. godine  raspisuje

N A T J E Č A J

za dodjelu stipendija učenicima i studentima prema socijalnom kriteriju
za školsku/akademsku 2026./2027. godinu

1. Raspisuje se natječaj za dodjelu stipendija za učenike i studente prema socijalnim kriterijima  za školsku/akademsku 2026./2027. godinu:

    - 1 stipendija za učenike srednjih škola,

    - 1 stipendija za studente.

      Za učenike srednjih škola stipendije iznose 60,00 eura/mjesečno, a za studente 170,00 eura/mjesečno.
      Za učenike koji dostave dokaz o boravku u učeničkom domu, stipendija iznosi 90,00 eura /mjesečno.

2.    Pravo na podnošenje zahtjeva za dodjelu stipendija prema socijalnim kriterijima imaju redoviti učenici srednjih škola i redoviti studenti koji ispunjavaju sljedeće uvjete:
     - da su državljani Republike Hrvatske

     - da imaju prebivalište na području Općine Skrad 
     - da su redovni učenici ili studenti
     - da nisu korisnici kredita ili stipendija po bilo kojoj drugoj osnovi
     - da nisu apsolventi više od godinu dana,

     - da nisu ponavljači (samo za godinu koju ponavljaju). 
Novčani dodatak Primorsko-goranske županije – ruralni bonus ne smatra se stipendijom, potporom niti drugim oblikom pomoći koji isključuje pravo na ostvarivanje stipendije prema ovoj Odluci. 

Korisnici ruralnog bonusa mogu ostvariti pravo na stipendiju pod uvjetima propisanim ovom Odlukom.

3.    Stipendije se dodjeljuju na osnovu sljedećih elemenata:

  - obiteljske materijalne prilike (učenici i studenti kojima je prosječni prihod po članu  

    domaćinstva veći od 500,00 eura/mjesečno nemaju pravo na stipendiju),

  - struktura domaćinstva, 

  - stambeni status,

  - zdravstveno stanje članova domaćinstva.
U slučaju da dva ili više kandidata imaju isti broj bodova utvrđenih na temelju prethodno navedenih općih kriterija, primijenit će se posebni kriterij – uspjeh u školi ili na fakultetu.
4. Molbi se prilaže:
· dokaz o hrvatskom državljanstvu (domovnica)
· uvjerenje o prebivalištu 
· uvjerenje o redovnom upisu u školu ili fakultet

· izjava o članovima zajedničkog domaćinstva

· potvrda o prihodima članova domaćinstva – potvrda Porezne uprave o visini dohotka i primitaka u posljednja 3 (tri) mjeseca - za srpanj, kolovoz i rujan 2026. godine

· izjava odnosno potvrda o stambenim prilikama

· preslika svjedodžbe o uspjehu u školi i indeksa

· uvjerenje o položenim ispitima na fakultetu

· liječnička potvrda (za dijagnoze bolesti koje otežavaju normalno funkcioniranje obitelji)

· izjava da podnositelj zamolbe nije korisnik kredita ili stipendije

· suglasnost za obradu osobnih podataka.

5. Zamolbe se dostavljaju osobno ili poštom u zatvorenoj kuverti na adresu
Općina Skrad
Josipa Blaževića Blaža 8
51311 Skrad
s naznakom «Natječaj za dodjelu stipendija učenicima i studentima prema socijalnom kriteriju».

Rok za podnošenje zamolbe je 23. studeni 2026. godine do 14:00 sati bez obzira na način dostave. 

6. Nepravodobno prispjele i nekompletne zamolbe neće se razmatrati.
7. Prijedlog liste kandidata za dodjelu stipendija objavit će se na oglasnoj ploči Općine Skrad u  roku od petnaest (15) dana nakon isteka roka za podnošenje zahtjeva.

    U roku od osam (8) dana od dana objave liste na oglasnoj ploči svaki kandidat može podnijeti  prigovor na listu.
                                                                                                     Općinski načelnik

                                                                                                Damir Grgurić, dipl.ing., v.r.
